เจาะความลับ ธุรกิจ หวยใต้ดิน ลุ้นโชคง่าย รวยเร็วจนไว ใครได้ประโยชน์
ไขความลับ ทำไมคนส่วนใหญ่ชอบซื้อ เลขเด็ด เสี่ยงโชคทาง หวยใต้ดิน รวยทางลัดจริงไหม สุดท้ายใครได้ประโยชน์ทุกวันที่ 1 และ 16 ของทุกๆ เดือน นับเป็นวันที่คอหวยส่วนใหญ่ เฝ้ารอที่หน้าจอโทรทัศน์ หรือเปิดติดตามจากสื่อออนไลน์ต่างๆ เพื่อชมการถ่ายทอดสดการออกสลากกินแบ่งรัฐบาล รอลุ้นว่าเลขที่ออกมาจะทำให้กลายเป็นเศรษฐีในพริบตาได้หรือไม่แต่ก็ไม่ใช่ทุกคน ที่จะซื้อสลากกินแบ่ง หรือ ลอตเตอรี่ มาลุ้นโชค เนื่องจากยังมีอีกทางเลือกคือ การเล่นหวยใต้ดิน สำหรับอุปนิสัยของคนไทย การได้พูดคุยกับเพื่อนๆ โดยเฉพาะยิ่งวันใกล้หวยออกยิ่งครึกครื้น รวมทั้งมักมีการพบเจอสิ่งมงคล สิ่งแปลกๆ ให้ผู้คนเอาไปตีเป็นเลขกันแทบทุกจังหวัดแม้กระทั่ง วันหวยออก ก็ยังมีเรื่องให้คุยกันได้ทั้งวัน ซึ่งถ้าหลังเวลา 16.00 น. ใครถูกรางวัลก็จะอารมณ์ดี ไปเลี้ยงเฮฮา แต่ถ้าถูกกินมาก็คอตกนั่งเศร้า หากสังเกตตามตลาดห้างร้านจึงมักเงียบเหงาวันหวยออก เพราะก่อนออกรางวัล บรรดาคนรักเลขมักไม่มีกะจิตกะใจทำอะไร ถ้าหลังหวยออกถูกกินเงินไปก็ท้อแท้หมดหวัง เป็นวงจรของความตื่นเต้นและผิดหวังสลับกันไป พอเช้าขึ้นมาก็เริ่มต้นความหวังใหม่ในงวดถัดไปสำหรับธุรกิจ หวยใต้ดิน ถือเป็นอีกธุรกิจหนึ่งที่กอบโกยกำไรได้เป็นจำนวนมาก แม้ว่ารัฐบาลจะมีลอตเตอรี่ออกมาให้ประชาชนได้เสี่ยงโชคกัน แต่ก็ไม่ได้ทำให้จำนวนผู้ซื้อหวยใต้ดินลดน้อยลงเลยสักนิด เรียกได้ว่าเป็นธุรกิจอยู่คู่คนไทยมาแสนนานหากถามว่า ทำไมคนส่วนใหญ่ถึงชอบเล่นหวยใต้ดิน นางผา (นามสมมติ) สาวใหญ่วัย 50 ปี ผู้ที่เล่นหวยใต้ดินมานานกว่า 25 ปี เผยว่า ตนเองได้ซื้อหวยเป็นครั้งแรกเมื่อตอนอายุ 25 เริ่มจากการเห็นผู้ใหญ่บอกกล่าว เลขเด็ด กันจากความฝันที่ร้านกาแฟ โดยทุกคนจะมาเล่าความฝันกันอย่างจริงจังช่วงก่อนวันหวยออก จากการที่เราได้เห็นมาเรื่อยๆ ทำให้คิดอยากลองเล่นสนุกๆ ขำๆ ดูบ้าง โดยได้เริ่มจากตัวละ 20 บาท ไปจนถึงตัวละ 50 บาทโดยครั้งแรกที่ได้เล่นหวยใต้ดินนั้น เกิดถูกหวย 30 บาท ตอนนั้นได้เงินประมาณไม่กี่ร้อย ทำให้ดีใจแล้วเล่นต่อเกือบทุกงวด พอผ่านไปนานเข้า ก็เริ่มซื้อมากขึ้น ด้วยความที่เราสามารถเลือกตัวเลขได้ เลือกราคาได้ ทำให้เราเลือกเสี่ยงโชคทางนี้ มากกว่าการซื้อลอตเตอรี่ แต่ก็ไม่ใช่ทุกงวดที่จะได้รับเงินส่วนเหตุผลที่คนส่วนใหญ่มักเสี่ยงโชคทางหวยใต้ดิน คิดว่าทุกคนก็คงมีความคิดคล้ายๆ ตน ที่ว่าโอกาสรับเงินมันเยอะกว่าการซื้อลอตเตอรี่ อาทิ ปัจจุบันซื้อลอตเตอรี่ราคาใบละ 80 บาท ถ้าไปซื้อหวยใต้ดินก็จะซื้อได้หลายตัวกว่า มันกลายเป็นมีทางเลือกที่มีโอกาสเยอะกว่า อาจทำให้คนมองในจุดนี้แต่ถ้าพูดถึงความเสี่ยงก็เยอะกว่าเช่นกัน ทั้งเสี่ยงโดนตำรวจจับ และเสี่ยงโดนโกง เนื่องจากคนขายหวยใต้ดินส่วนใหญ่ บางรายจะมีคนมารับหวยก่อน แล้วไปส่งต่อให้อีกที เพื่อป้องกันไม่ให้เข้าถึงตัวคนขายรายใหญ่ได้ง่ายๆขณะที่ นางหยก (นามสมมติ) คนสนิทเจ้ามือหวยใต้ดินรายหนึ่ง เผยกับ ทีมข่าวไทยรัฐออนไลน์ สั้นๆ ว่า ส่วนใหญ่คนที่เป็นเจ้ามือหวยก็รวยๆ กันทั้งนั้น งวดหนึ่งมีคนมาซื้อมาแทง รวมๆ กันก็เป็นหลักล้าน งวดไหนคนถูกเยอะก็เสียเยอะ แต่ส่วนใหญ่คนที่ซื้อไม่ถูกก็จะเยอะกว่าทางด้าน นายรณณรงค์ แก้วเพ็ชร์ ทนายความชื่อดัง เผยว่า การซื้อขายหวย ไม่ว่าจะเป็นหวยเบอร์ทอง หวยเบอร์เงิน หวยใต้ดิน ก็ผิดกฎหมายทั้งนั้น ที่สำคัญผิดทั้งคนซื้อและคนขาย ตามพระราชบัญญัติการพนัน มาตรา 12 กรณีคนซื้อต้องระวางโทษจำคุก 3 ปี ปรับ 5000 บาท ส่วนกรณีคนขายจำคุก 3 เดือนถึง 3 ปี ปรับ 500-5000 บาท แนะนำหันมาซื้อสลากกินแบ่งรัฐบาลที่ไม่เกินราคาดีกว่า ไม่ผิดกฎหมายด้วย.
ไขความลับ ทำไมคนส่วนใหญ่ชอบซื้อ เลขเด็ด เสี่ยงโชคทาง หวยใต้ดิน รวยทางลัดจริงไหม สุดท้ายใครได้ประโยชน์
หวยไทยรัฐ,หวยใต้ดิน,เลขเด็ดไทยรัฐ,แทงหวย,สลากกินแบ่งรัฐบาล,เจ้ามือหวยใต้ดิน,หวย